alexandrainst/scandi-wiki huggingface dataset:
Seismologi

Seismologi er læra om jordskjelv og (elastiske) bølgjerørsler i jorda. 

Ved jordskjelv, sprengingar og liknande, oppstår det seismiske bølgjer som brer seg med forskjellige hastigheiter og i alle retningar ut frå hyposenteret til skjelvet. 

Ved å registrere seismiske bølgjer med seismografar, kan ein rekne seg fram til plasseringa og styrken til jordskjelv eller lokalisere kjernefysiske eksplosjonar. For å undersøke det indre av jorda, frå jordskorpa og heilt inn til den indre kjernen må ein ty til dei seismologiske metodane. Eit av dei største anlegga til dette føremålet ligg i Noreg og heiter NORSAR. 

Tilsvarande metodar, kalla seismikk, vert nytta i leitinga etter petroleum, malm og mineral og ved førundersøkingar for bygg og anlegg.

Kjelder
Fenomen

Fenomen viser til noko som skjer og kan oppfattast, anten gjennom sansane eller annan observasjon. Ordet stammar frå gresk phainomena (φαινόμενα), frå verbet phainesthai, 'visa seg'.

Ei kvar vanleg hending som følgjer naturlovar kan kallast eit fenomen, til dømes at noko fell til jorda på grunn av gravitasjon. I nokre samanhengar snakkar ein likevel om «fenomen» som noko særskild og uvanleg. I overført tyding kan ordet nyttast om ein eineståande eller uvanleg person, ting eller hending.

Sjå òg 
 Overnaturleg
 Ovring

Kjelder 
 

Filosofi
Greske ord og uttrykk
Grunnleggjande metafysikk
Leye

Leye (乐业县; pinyin:  Lèyè Xiàn) er eit fylke i den autonome regionen Guangxi i Folkerepublikken Kina. Det ligg i byprefekturet Baise.
Befolkninga var på  innbyggarar i 1999.

Fotnotar

Bakgrunnsstoff 
  Den offisielle nettstaden leye.gov.cn  

Denne artikkelen bygger på «Leye» frå Wikipedia på bokmål,  den 12. september 2009.  
 .

Leye
Xilin i Baise

Xilin (西林县; pinyin  Xīlín Xiàn) er eit fylke i den autonome regionen Guangxi i Folkerepublikken Kina. Det ligg i byprefekturet Baise.

Xilin hadde  innbyggarar i 1999.

Kjelder 

Denne artikkelen bygger på «Xilin (Baise)» frå Wikipedia på bokmål,  den 12. september 2009.

Bakgrunnsstoff 
  Informasjonsside 

Fylke i Guangxi
Xilin i Yichun

Sjå Xilin for fleire tydingar
Xilin (kinesisk 西林区, pinyin Xīlín Qū) er eit bydistrikt i byprefekturet Yichun i den kinesiske provinsen Heilongjiang . Det har eit areal på 457 km² og rundt 50 000 innbyggarar.

Kjelder
Denne artikkelen bygger på «Wikipedia» frå ,  den 12. september 2009.  
 .

Distrikt i Heilongjiang
.Mac

.Mac var programvare/medlemskap som høyrer til Apple. Det er tett knytt til OS X. Den 9. juli 2008 vart .Mac erstatta med tenesta MobileMe, ein liknande teneste med utvida funksjonalitet, og alle eksisterande .Mac-kundar vart automatisk flytta over til MobileMe.

Funksjonar i .Mac

Datalagring 
 Sikkerheitskopiar på tenarmaskinane til Apple.
 iDisk kan lagra filer på opp til 10 GByte på Apples sine tenarmaskinar. 
 Webgalleri kan lagra bilete frå iPhoto og Aperture.

Heimeside 
Apple-spesifikk heimesidepublisering med iWeb

IMAP epost 
E-postkonto på Apple sine tenarmakinar, med addresse som sluttar på @mac.com

Synkronisering 
.Mac kan synkronisera:
 Bokmerke frå Safari
 Kalender
 Kontaktar frå adressebok
 Dashboardwidgetar
 Dock objekt
 Nøkkelringar
 Epostkontoar
 Epostreglar, signaturar og smartepostkassar frå apple mail
 Notat
 Innstillingar i valpanelet

Apple
AOL

AOL (tidlegare America Online) er ei mediaverksemd og internettleverandør i USA. Selskapet vart grunnlagt i 1985, og er i dag eigd av Time Warner. AOL var eit av dei første selskapa som tilbaud tilgang til internett for ålmenta. I dag står AOL og bak snakkeprogrammet AOL Instant Messenger.

AOL tilbyr mobiltjenester under merkenamnet AOL Mobile.

Bakgrunnsstoff 
 Nettstaden til AOL

 Denne artikkelen bygger på «AOL» frå Wikipedia på bokmål, den 12. september 2009. 
 .

IT-selskap frå USA
Mediaselskap frå USA
Time Warner
Skipingar i 1985
Føretak som er med i PRISM
Accent

Accent var eit distribuert operativsystem som vart utvikla ved Carnegie Mellon University, mellom 1981 og 1985 som ein del av SPICE prosjektet. Accent vart opphavleg konstruert som ein etterfølgar av operativsystemet Aleph, og førte til utviklinga av det distribuerte operativsystemet Mach.

Litteratur 
 Richard F. Rashid: An Inter-Process Communication Facility for UNIX, Local Networks for Computer Communications, Springer-Verlag, 1981, s. 319-354
 Richard F. Rashid og G.G. Robertson: Accent: A Communication Oriented Network Operating System Kernel, Proceedings of the Eight Symposium on Operating Systems Principles, Pacific Grove, California, 1981, s. 64-75
 Richard F. Rashid: Experiences with the Accent Network Operating System, Networking in Open Systems, Lecture Notes in Computer Science (248), 1986, s. 259-269
 Richard F. Rashid: From RIG to Accent to Mach: The Evolution of a Network Operating System. Mach/Camelot, Computer Science Department, Carnegie Mellon University, 1987
 R. Fitzgerald og Richard F. Rashid: The Integration of Virtual Memory Management and Interprocess Communication in Accent, ACM Transactions on Computer Systems, 4(2), 1986

Accent
Active Directory

Active Directory (AD) er Microsoft si katalogteneste for handtaking av brukarar, brukarrettar, og ressurskontroll. Det vart bygd opp som X.500, og er delvis LDAP-kompatibel.

Active Directory (AD) vert nytta til autentisering av maskinar og brukarar mot Windows-domenet. Gjennom AD har ein òg høve til å administrera maskinar, køyre script og tilpassa lokale oppsett.

 Denne artikkelen bygger på «Wikipedia» frå , den 12. september 2009. 
 .

Nettverksadministrasjon
Microsoft
AdSense

AdSense er ein reklameteneste på Verdsveven driven av Google. Tenesten viser fram reklame i tekst-, bilde- eller videoformat på googletenester eller andre nettstader. AdSense bruker google sin søketeknologi til å prøva setja inn annonsar som er relevante til det som står på sida dei er sette på.

Kjelder 
 Denne artikkelen bygger på «AdSense» frå , den 22. november 2010.

Bakgrunnsstoff 
 Google AdSense
 Patentsøknad for Google AdSense 
 Inside AdSense — den offisielle bloggen for AdSense

Google
Reklame
Adgangskort

Adgangskort er identifikasjonsmiddel som gjev berarar tilgang til stader med tilgjengekontroll. Korta kan sjekkast av menneske eller i automatiserte anlegg der datamaskiner godkjenner adgangskorta og styrer tilgjenget.

Dei mest nytta teknologiane er strekkodar, magnetstriper, smartkort, nærfeltkort og biometriske ulike kjenneteikn.

Identifikasjon
Datatryggleik
Magnetisme
Advanced Configuration and Power Interface

Advanced Configuration and Power Interface (ACPI) er ein open standard, først utgjeve desember 1996, utvikla av HP, Intel, Microsoft, Phoenix og Toshiba. Den definerer eit felles grensesnitt for maskinvareattkjenning, hovudkort og eningskonfigurasjon, og straumstyring. Ifølge spesifikasjonane er ACPI eit viktig element i Operating System-directed configuration and Power Management (OSPM).

Kjelder 

 Denne artikkelen bygger på «Advanced Configuration and Power Interface» frå Wikipedia på bokmål, den 12. september 2009. 
 .

Programmering
Programmeringsgrensesnitt
Howard Aiken

Howard Hathaway Aiken () var ein pioner innanfor informatikk. Han var hovuddrivkrafta bak IBM sin datamaskin Harvard Mark I.

I 1970 mottok Aiken IEEE sin Edisjon-medalje for hans bidrag til å utvikla digitale datamaskinar.

Forskarar frå USA
Folk frå Hoboken
Alt-tasten

Alt er tasten som ligg til venstre for mellomromstasten på normale tastatur. Han er ein modifiseringstast som kan endra funksjonen til andre tastar, ved at ein held Alt nede samtidig som ein trykkjar den andre tasten. 

Alt-tasten vert ofte nytta i tastekombinasjonar, gjerne saman med Ctrl eller Shift. Ein kan visa til slike samansetjingar ved å skriva tastenamna med eit pluss- eller minusteikn imellom, til dømes «Alt+F4» eller «Alt-F4».

På motsett side av mellomromstasten ligg AltGr, som har omtrent same funksjon, men som også har nokre tilleggsfunksjonar, som å visa til spesialteikn oppgjevne nede og til høgre på andre tastar.

Tastekombinasjonar 
Nokre vanlege tastekombinasjonar i Windows:
 Alt+F4 avsluttar det aktive programmet
 Ctrl+Alt+Del startar systemet på nytt, eller opnar ein oppgåvevelgar som gjev deg høve til å lukka enkelte program.

Kjelder 
 Denne artikkelen bygger på «Alt (tast)» frå Wikipeda på bokmål, den 12. september 2009. 
 .

Tastar
Control+Alt+Delete

Control+Alt+Delete (ofte korta ned til Ctrl+Alt+Del) er ein tastekombinasjon som kan brukast til å starta ein datamaskin på nytt. Ved å trykka «Delete» medan ein held nede «Control» og «Alt» kan ein, avhengig av operativsystem, gje maskinen beskjed om å starta på nytt eller avslutta utvalde prosessar.

Soge 
Tastekombinasjonen vart innført av David Bradley, som var med på å utforma den opphavlege IBM-pcen. Gruppa som utvikla datamaskinen brukte først Control+Alt+Escape som kombinasjonen som skulle gje ein soft reboot av systemet, men fann etter kvart ut at Control+Alt+Delete var ein betre eigna kombinasjon, ettersom ein måtte bruka to hender for å nå over alle tastane, og slik ikkje ville kunna slumpa borti dei og starta maskinen på nytt utan å meina det. 

Kombinasjonen blei vidareført til Microsoft sine Windows-operativsystem, og gjort kjend gjennom oppfordringa til Windows NT om å «trykka Ctrl + Alt + Delete» for å logga seg på.

På nyare Windows-operativsystem startar ein oppgåveljaren, eller Windows Security, som gjev ein valet om å avslutta eitt eller fleire program, med Ctrl+Alt+Delete-kombinasjonen.

I kulturen 

Etterkvart som bruken av datamaskinar har spreidd seg, er «Control Alt Delete» blitt brukt som slangomgrep om å kvitta seg med eller avslutta noko. Det er også blitt brukt som tittel:

Ctrl+Alt+Del er det eldste norske radioprogrammet om dataspel. Det blir sendt på Studentradion frå Studentersamfundet i Trondhjem.

Ctrl+Alt+Del (CAD) er ein spelrelatert netteikneserie, skriven av Tim Buckley

Kjelder 

 Denne artikkelen bygger på «Control+Alt+Delete» frå , den 12. september 2009, og [[:en:Control-Alt-Delete|Control-Alt-Delete  den 13. september 2009. 
 COMPUTING: BIG BLUE PERIOD  Monday, September 03, 2001, Las Vegas Review-Journal

Bakgrunnsstoff 
CAD Comic 
Ctrl+Alt+Del radioprogram 

Dataterminologi
Tastar
AltGr

AltGr (samantrekking av Alt Gr) er tasten som ligg til høgre for mellomromstasten på vanlege tastatur. Tasten er ein modifiseringstast som kan endra funksjonen til andre tastar, ved at ein held AltGr nede samtidig som ein trykkjer den andre tasten. 

Tasten vert til dømes brukt for å skriva teikn som @ (AltGr+2), $ (AltGr+4) og á (AltGr+\,a).

AltGr-tasten kan som oftast brukast i staden for Alt i tastekombinasjonar, gjerne saman med Ctrl eller Shift.

Tastar
Amstrad

Amstrad er ein elektronikkprodusent med hovudkontor i Brentwood i Essex, England; grunnlagt i 1968 av sir Alan Michael Sugar i Storbritannia. Namnet er ei samantrekking av Alan Michael Sugar Trading. Selskapet vart først oppført på London Stock Exchange i 1980. I løpet av slutten av 1980-talet, hadde Amstrad omtrent 25% marknadsdel i dataindustrien i Europa. Amstrads hovudgeskjeft er no å produsera Sky Digital interaktive boksar.

Sjå òg 
 Amstrad CPC
 ZX Spectrum

Elektronikkselskap
Britiske IT-selskap
Skipingar i 1968
Antialiasing

Antialiasing eller kantutjamning er ein attgjevingsprosess og -måte innan datagrafikk og bildebehandling for å gje inntrykk av større oppløysing og finare detaljar i det digitale bildet enn det det eigentleg er. Teknikken vert mykje brukt i dataspel, simulatorar og typografiske dataprogram. Den går ut på at kantar vert gjort uklare fleire gonger i sekundet og attgjevne i ein fargetone mellom dei til hovudfiguren og bakgrunnen, slik at kantane ser mindre hakkete og ujamne ut.

Datagrafikk
Typografi
Daimler

Daimler kan syna til:

Føretak 
 Daimler AG (i Stuttgart i Tyskland
 Daimler Motor Company (i Coventry i England)

Personar 
 Gottlieb Daimler
Böblingen

Böblingen er ein by i den tyske delstaten Baden-Württemberg, i det sørvestlege Tyskland. Byen har eit areal på 39,04 km², og har 45 805 innbyggjarar (2006).

Byar i Baden-Württemberg
Opphavleg omsett med Apertium
Otto I av Det tysk-romerske riket

Otto I eller Otto den store () var den første tysk-romerske keisaren etter gjenopprettinga av det tysk-romerske riket i 962.

Frå 936 var Otto I tysk (austfrankisk) konge og frå 951 konge av Italia. Han vart utnemnd til tysk-romersk keisar i 962, eit rike som offisielt bestod fram til 1806. I forsøka sine på å kristne Norden og dei slaviske folka, sende han ut mange misjonærar til område som seinare vart nasjonane Polen og Tsjekkia (tidlegare kjend som Bøhmen). Misjonen førte til at desse folka vart katolske og ikkje ortodokse slik som resten av dei slaviske folka. Otto vert også kalla «Europas befriar» etter å ha stått imot ungarske åtak, særleg ved Lechfeldslaget i 955.

Otto I var son av Henrik I fuglefangaren og den andre kona hans, Mathilda den heilage av Sachsen. Han var gift med Eadgyth eller Edith av England (død 946) og Adelheid av Burgund (død 999). Han hadde følgjande born:

 Ludolf
 Liutgard, gift med Konrad den raude av Lothringen
 Mathilda, abbedisse av Quedlinburg
 Otto II

Bakgrunnsstoff

Tysk-romerske keisarar
Folk frå Sachsen-Anhalt
Fødde i 910-åra
Døde i 970-åra
Den tyske revolusjonen i 1848

Den tyske revolusjonen i 1848 var ein etterverknad av den franske Februarrevolusjonen som fann stad den 22. februar 1848. Nett som under den franske Julirevolusjonen i 1830 spreidde også denne seg fort til Tyskland.

Førehistorie 
I byrjinga av mars gjekk det ei bølgje av protestar over Tyskland, og folk frå alle delstatar kravde politiske endringar. Dei første byane med oppstand var Mannheim og Heidelberg. I Baden tvinga dei revolusjonære kongen til å endre det politiske systemet etter store demonstrasjonar i hovudstaden Karlsruhe.

I Austerrike gjekk Klemens von Metternich av 13. mars og flykte til England. Den austerrikske keisaren sette inn soldatar for å stoppe ein stor demonstrasjon og måtte innføre pressefridom. Samstundes måtte han love å innkalle ei grunnlovsforsamling.

Oppstandar i Preussen 

Den folkelege suksessen i Wien oppmuntra til uro i Preussen òg. I Köln vart opprøret leidd av Andreas Gottschalck, som kravde pressefridom òg i Preussen. Opprøret i Köln vart slått ned, men bystyret i byen vart så engstelege for nye opptøyar at dei bad sentralregjeringa om å setje i verk reformer.

Kong Fredrik Vilhelm IV av Preussen gjekk etter ei tids nøling med på dette. 18. mars proklamerte kongen at det ville bli innført pressefridom i Preussen. Uheldigvis gjekk den prøyssiske øvstkommanderande i Berlin, von Prittwitz, samstundes hardt til verks mot demonstrantane og opna eld mot folkemengda utanfor palasset. Dette gjorde at reformlovnadane frå kongen mista alt truverde, og det utvikla seg etterkvart eit opprør mot kongen. Kongen måtte snart gje opp og sende von Prittwitz og hæren ut av byen.

Kongen gav tilslutning til ny grunnlov for Tyskland, og 18. mai møttest Tysklands første fritt valde parlament i Frankfurt. Dette vart likevel mislukka, då dei prøvde å gjere kongen i Preussen, Friedrich Wilhelm, til keisar i eit sameint Tyskland. Friedrich Wilhelm nekta å ta imot dette. Dette førte til at dei austerrikske og prøyssiske mandata forlét parlamentet, og dette gjekk då i oppløysing.

Kjelde 
 Denne artikkelen bygger på «Revolusjonen i Tyskland i 1848» frå , den 12. september 2009. 
 

Opphavleg omsett med Apertium
Tyskland
Tysk historie
Hendingar i 1848
Robert Bosch

Robert Bosch () var ein tysk industrimann og velgjerar.

Bosch vart fødd i Albeck ved Ulm som det ellevte barnet til Servatius og Margarete Bosch, og kom frå ein velståande bondefamilie.

Bosch grunnla selskapet Robert Bosch GmbH, som er ein av dei største produsentane i verda av elektriske verktøy, hushaldsprodukt, bildelar og anna.

Han brukte store summar på gode føremål, og støtta mellom anna Technische Hochschule Stuttgart (den tekniske høgskulen i Stuttgart). I 1940 opna han sjukehuset Robert-Bosch-Krankenhaus i Stuttgart. Robert Bosch engasjerte seg òg for forsoning med den tidlegare motstandaren Frankrike etter første verdskrigen. Han døydde 12. mars 1942 i Stuttgart.

Litteratur 

 Heuss, Theodor: Robert Bosch : Leben und Leistung. - Stuttgart : DVA, 2002. - ISBN 3-421-05630-7
 Knellessen, Wolfgang: Robert Bosch 1861-1942. - Stuttgart : Robert-Bosch-Haus, 1986, 
 Müller, Rainer: Das Robert-Bosch-Haus. - Stuttgart : DVA, 1988. - ISBN 3-421-02939-3

Bakgrunnsstoff 
 Biographie Robert Bosch (Deutsches Historisches Museum)
 Robert Bosch Stiftung
 Robert-Bosch-Krankenhaus

Sjå òg 
 Bosch

Tyske forretningsfolk
Folk frå Alb-Donau-Kreis
Opphavleg omsett med Apertium
Apache Software Foundation

Apache Software Foundation (ASF) er ein ideell organisasjon grunnlagt i 1999, som støttar ei rekkje prosjekt basert på open kjeldekode. Av desse er Apache HTTP Server mest kjend, men innan Java-miljøet har og prosjekt som Ant, Struts og Tomcat fått stor popularitet.

Prosjekt 

 Apache HTTP Server: Webserver.
 Ant: Java-basert verktøy for å byggja kode.
 Struts: web-applikasjonsrammeverk for Java.
 Tomcat: 
 Maven: 
 Tapestry: Eit ope kjeldekode-rammeverk for å laga dynamiske, robuste web-applikasjonar i Java.

Bakgrunnsstoff 
 Apache Software Foundation

 Denne artikkelen bygger på «Wikipedia» frå , den 12. september 2009. 
 .

Ideelle organisasjonar
Fri programvare
Stiftelsar
Etableringar i 1999
Apple I

Apple I, og kjend som Apple-1, var ei tidleg personleg datamaskin. Ho vart opphavleg konstruert av Steve Wozniak til privat bruk.

Kjelder
Denne artikkelen bygger på «Apple I» frå ,  den 12. september 2009.  

Apple
Personlege datamaskinar
Apple Newton

Newton var ein PDA (personleg handdatamaskin) utvikla av det amerikanske selskapet Apple. Han var i sal frå 1993 til 1998. Opphavleg kalla Apple maskinen for «MessagePad», medan sjølve operativsystemet heitte Newton.

Kjelder 
 Denne artikkelen bygger på «Apple Newton» frå , den 12. september 2009. 

Handdatamaskinar
Apple
Paul I av Russland

Paul I av Russland (russisk: Па́вел I Петро́вич; Pavel Petrovitsj) () var Tsar av Russland frå 1796 til han vart myrda i 1801.

Folk frå St. Petersburg
Russiske tsarar
Huset Holstein-Gottorp-Romanov
Arrive

Arrive AS er eit norsk IT-selskap som vert eigd av NSB. Selskapet har drygt 70 tilsette og ei omsetjing på 120 millionar kroner (2005). Arrive vart stifta som aksjeselskap i 2001, men har historie tilbake til 1970 som datasentral i NSB. NSB utgjer ein vesentleg del av selskapets kundemasse.

Bakgrunnsstoff 
 Arrive AS 

 Denne artikkelen bygger på «Arrive» frå , den 12. september 2009. 
 .

Norske IT-selskap
Norges Statsbaner
Skipingar i 2001
Den tyske hausten

Den tyske hausten (tysk: Deutscher Herbst) viser til komplekset av hendingar som følgde med bortføringa av den tyske arbeidsgjevarpresidenten Hanns-Martin Schleyer og kapringa av Lufthansa-flyet «Landshut» hausten 1977. Hendingane markerte ein kulminasjon av fleire år med venstreekstrem terror. Det var den største krisa i Tyskland i etterkrigstida.

Frå bortføringa av Schleyer til den harde RAF-kjernen døyr i fengsel

Den 5. september 1977 vart arbeidsgjevarpresident Hanns-Martin Schleyer overfallen på vegen i Köln av ei RAF-gruppe. Sjåføren hans, livvakt og to politimenn vart omgåande skotne og drepne, medan Schleyer vart bortført og skjult i eit høghus i Erftstadt-Liblar utanfor Köln. Han vart deretter tvunge til å appellere til den sosialliberale regjeringa under Helmut Schmidt om å utveksle den fengsla «første generasjonen» av RAF-medlemmar mot han.

Då regjeringa, i motsetnad til ved bortføringa av Peter Lorenz to år tidlegare, ikkje ville gå med ei utveksling, freista Rafs forbundsfellar i PFLP (Kommando Martyr Halimeh) å auke presset ved å kapre Lufthansa-flyet «Landshut». Etter ei lang ferd om Middelhavet og den arabiske verda og drapet på flykapteinen Jürgen Schumann, landa flyet på lufthamna i Mogadishu i Somalia, der det vart storma av tyske kommandosoldatar. Alle gisla vart sette frie, men av dei fire terroristane (Zohair Youssif Akache alias kaptein Mahmud, Souhaila Andrawes, Riza Abbasi, Nadia Duaibes alias Shanaz Holun) overlevde berre Souhaila Andrawes.

Som reaksjon på dette vart Hanns-Martin Schleyer, som i mellomtida hadde vorte frakta om Nederland til Belgia, skoten av kidnapparane sine. Liket hans vart funne om kvelden den 19. oktober i bagasjerommet i ein Audi 100 parkert i Ru Charles Peguy i grensebyen Mühlhausen i Alsace.

Samstundes døydde dei fengsla RAF-terroristane Andreas Baader, Gudrun Ensslin og Jan-Carl Raspe offisielt for eiga hand i Stuttgart-Stammheim-fengselet. Medfangen deira Irmgard Möller overlevde sjølvmordsforsøket. Tyske styresmakter har heile tida hevda at det dreidde seg om eit koordinert massesjølvmord. Konspirasjonsteoretikarar på den ekstreme venstresida har likevel påstått at fangane i røynda vart drepne av styresmaktene. For å støtte denne teorien viser dei til at RAF-fangane var sat avskilde og ikkje hadde kontakt seg i mellom, og difor vanskeleg kunne planleggje dette saman. Det er òg stilt spørsmål om korleis Baader fekk smugla ein pistol inn i høgtryggleiksfengselet og kvifor han berre brukte han på seg sjølv. Möller, som overlevde, nektar òg at det var snakk om sjølvmord, det er frå einskilde hald sådd tvil om korleis ho var i stand til å stikke seg sjølv tre gonger så nær hjartet. Blant dei fremste dåverande kritikarane av den offisielle forklaringa var RAF-advokat Otto Schily, som seinare vart sosialdemokratisk innanriksminister.

Som følgje av hendingane under «den tyske hausten» vedtok tyske styresmakter å aldri meir forhandle med terroristar.

Tyske hausten
Terrorisme
Opphavleg omsett med Apertium
Tyske hausten

he:18 באוקטובר 1977
Asymmetrisk kryptering

Asymmetrisk kryptering, òg kjend som offentleg nøkkelkryptering, er ei form for kryptering der ein brukar har eit par med kryptografiske nøklar - ein offentleg nøkkel og ein privat nøkkel. Den private nøkkelen blir halden hemmeleg, mens den offentlege nøkkelen kan gjevast ut til kven som helst. Nøklane er matematisk relaterte, men den private nøkkelen kan ikkje avleiast frå den offentlege nøkkelen på ein praktisk måte. Ei melding kryptert med den offentlege nøkkelen kan berre dekrypterast med den tilsvarande private nøkkelen.

Til samanlikning nyttar symmetrisk kryptering ein einskild privat nøkkel til både kryptering og dekryptering.

Dei to hovudgreinene av asymmetrisk kryptering er:
 Offentleg nøkkelkryptering – ei melding kryptert med ein brukars offentlege nøkkel kan ikkje dekrypterast av andre enn brukaren som har den tilsvarande private nøkkelen. Dette kan brukast for å sikra tryggleiken. 
 Digitale signaturar – ei melding signert med ein brukars private nøkkel kan verifiserast av kven som helst som har tilgang til brukarens offentlege nøkkel, og dermed bevisa at brukaren har signert den samt at meldinga ikkje har blitt endra. Dette kan nyttast for å godskriva ektheita.

Sjå og 
 Pretty Good Privacy er det mest utbreidde dataprogrammet som nyttar offentleg nøkkelkryptering.

 Denne artikkelen bygger på «Wikipedia» frå , den 12. september 2009. 
 .

Kryptografi
Kryptografiske algoritmar
Band-in-a-Box

Band-in-a-Box er eit dataprogram som kan brukast for å dynamisk laga solostykke og musikk for band i forskjellige stilar og med forskjellige akkordprogresjonar. Programmet er laga av PG Music Inc.

Kjelder 
 Denne artikkelen bygger på «Band-in-a-Box» frå , den 12. september 2009.

Bakgrunnsstoff 
 PG Music Inc. - Band-in-a-Box

Komposisjon
Musikkprogramvare